VROUE WORD GELEER OM TE "SUFFER" - WHEN LIFE HURTS
VROUE WORD GELEER OM TE "SUFFER"
​Toe ek klein was, was daar 'n Afrikaanse TV program AGTER ELKE MAN. Die kleurvolle karakter van Tant Stienie het gereeld die woorde: "Ek weet nie hoekom ek so moet suffer nie" geuiter.
Elke jaar hoor ons tydens die week waarin ons praat oor geweld teen vroue en kinders van die hoeveelheid vroue wat jaarliks deur hulle lewensmaats vermoor word. Dit is nou die wat fisies vermoor word. Ons hoor van kinders wat verniel word en ons skud ons koppe en huil en ween. Daar is ander statistieke wat egter nooit genoem of getel kan word nie, die hoeveelheid vroue wat hulleself in 'n situasie bevind waar hulle emosioneel afgeknou en verniel word. Nou verstaan my asseblief mooi I AM NOT BLAMING THE VICTIM. Maar dit is tyd dat ons reguit begin praat oor DIE REDE WAAROM HIERDIE SITUASIE IN DIE ERA WAT ONS LEEF NOG STEEDS BESTAAN.
Die probleem dat die vroue wat suffer vasgevang is in hulle "suffering" omdat hulle dink dit is maar hoe dit moet wees. Hulle is eintlik geleer dit is hoe dit moet wees. Godsdienstige en patriargale narratiewe hou hulle gevange in hulle "suffering".
Hier is 'n paar narratiewe/denkpatrone wat ek self gehad het en my my kliënte waarneem:
• VROUE WORD VAN KLEINS AF GELEER OM TE VERSORG; om eerder na dié rondom hulle as na hulleself om te sien. Dit beteken dat daar nooit geld is om self vir terapie/coaching te gaan nie, want dit verskyn nie eers op die finansiële prioriteitslys nie.
• Vroue (mans ook) word geleer DAT DIT 'n SKANDE IS OM VIR HULP TE VRA, dit beteken jy is swak.
• Vroue word 'n "AGTER ELKE MAN" WÊRELDBEELD ingegee saam met moedersmelk. Hulle word geleer dat die man die hoof van die huis is en dan hulle aan hom onderdanig moet wees. Hulle word geleer om vir hulle mans te bid en aan te hou bid totdat hy eendag sy gedrag verander. Hulle word stories vertel van die een of twee mans wat "verander het" as gevolg van gebed en hulle hou hoopvol daaraan vas dat dit ook hulle realiteit sal wees.
• Vroue word geleer DAT EGSKEIDING SONDE is en dat dit beteken dat jy onsuksesvol was met die mees basiese ding wat jy veronderstel was om reg te kry – jou gesin en jou huwelik. Hulle word geleer om 'n belofte van "in voorspoed en in teëspoed" te eerbiedig tot op die bitter einde.
• Vroue word geleer DAT "ALLES TEN GOEDE UITWERK..." Sê dit vir die vrou wat deur haar man vermoor is.
• Vroue word geleer om "TER WILLE VAN" TE LEWE; ter wille van die kinders, ter wille van die familie, ter wille van die vrede, ter wille van.......
• Vroue word geleer dat, WANNEER HULLE EMOSIONEEL RAAK, DAAR IETS FOUT IS MET HULLE. Daar was 'n era toe 'histerie' as siekte gediagnoseer is en vroue kalmeermiddels ingegee is sodat hulle tog net nie die lewe vir die rondom hulle ongemaklik maak nie.
• Vroue word geleer OM HULLE EMOSIES TE ONDERDRUK en iewers diep weg te bêre en die "pose" te hou.
• Vroue word geleer OM DIE BUFFER TUSSEN HULLE KINDERS EN HULLE MANS te wees sodat die prentjie van die gesin in stand gehou kan word.
• Vroue word FINANSIEEL ONTMAGTIG omdat hulle baie maal die versorgers van die kinders is en nie vir hulleself 'n neseier en pensioen opbou nie.
• Vroue word GELEER OM TE VERGEWE EN VERGEET, ongeag...
• Vroue word selfs geleer OM HULLE MANS BO HULLE KINDERS TE STEL en soos Abraham te "offer" ter wille van...
EN DAN SÊ HULLE MAAR: "EK WEET NIE HOEKOM EK SO MOET 'SUFFER' NIE..."
Ek is 'n berader/lewensafrigter met 'n groot passie om vroue soos ek te bemagtig en ondersteun. Vroue wat op 50 desperaat spartel om (fisies of emosioneel) kop bo water te hou omdat hulle nooit geleer het hoe om op te hou "suffer" nie.
👉AS JY EEN VAN HIERDIE VROUE IS (SOOS EK WAS), en jy weet dat genoeg nou genoeg is, dan wil ek voorstel dat jy my kontak. (Stuur 'n epos na grobler.karin@gmail.com). Ek sien vroue in my spreekkamer of deur middel van elektroniese media soos WhatsApp video of ZOOM. Ek het selfs al 'n doodgewone WhatsApp sessie met 'n vrou gehad wat heel goed gewerk het.
👉AS JY WEET VAN 'n VROU SOOS DIE EEN WAT EK HIER BO BESKRYF wil ek vra dat jy die "post" vir haar aanstuur.
👉SHARE SOMMER IN ELK GEVAL DIE POST, want jy weet nooit wat regtig agter die toe deure van huise aangaan nie.
ONTHOU, GESONDE MAMMAS KAN GESONDE KINDERS GROOTMAAK.
JOU WAARDE IS VER BO KORALE LIEWE VROU, JY VERDIEN OM JOUSELF TE VERSORG.
NS. Ek weet dat daar mans is wat ook verniel word en mans het hulle eie uitdagings ten opsigte van hoe hulle grootgemaak word en wat die wêreld van hulle verwag, maar mans is nie my kliënte nie. Ek werk met vrouens en daarom skryf ek vir vrouens.